
Елена Крейчова. Славянският Вавилон. За интерференцията между славян- 


ските езици. София: Парадигма, 2016, 105 стр. 


Новоизлязлата монография на Елена Крейчова носи метафоричното заглавие 
Славянският Вавилон, с което, препращайки към библейското сказание за възник- 
ването и същевременно объркването на езиците, щрихира образа на съвременния 
междуславянски езиков контакт. Предмет на изследване в книгата е интерференци- 
ята между славянските езици (така звучи и нейното подзагалвие), и в частност ези- 
ковият трансфер между българския и чешкия език. От позицията на дългогодишен 
преподавател по практически български език в Масариковия университет в Бърно 
и действащ преводач на художествена и специализирана литература, авторката моти- 
вира изследователския си избор, определяйки интерференцията като явление, което 
съпътства още първите крачки в обучението по чужд език, и се проявява особено 
силно, когато чуждият е генетично близък с първия език (с. 59). Така замислено, из- 
следването носи потенциални ползи преди всичко за глотодидактиката и професио- 
налната подготовка на преводачи - както в теоретичен, така и в практически план. 

Монографията включва предговор, 8 глави, заключение и богата библио- 
графия. Неголемият обем на публикацията е нейно достойнство, произтичащо от 
умението на Е. Крейчова да представя тези проблеми сбито, с акцент върху най- 
същественото. 

Предговорът ситуира изследването в широк езиковедски контекст - в кон- 


текста на психолингвистиката, приложната лингвистика и езиковата прагматика. 

Освен това авторката си служи и с утвърдени постановки и методи на съпоставител- 
ната лингвистика, дериватологията и морфологията. 

В първия раздел се постулират основните понятия (респ. термини) на из- 
следването: първи език, втори език, усвояване на първия / втория език. Изтъкват се 
разликите при усвояването на първия и на втория език (и на всеки следващ чужд), 
а също така ролята на първия език в процеса на обучението. В хронологична после- 
дователност се проследява еволюцията на възгледите по този въпрос в рамките на 
различните направления в лингвистиката (с. 10-12). Особено внимание е посветено на 
фундаменталното за труда понятие интерференция, като са синтезирани съществува- 
щите концепции за него както в англоезичната литература, така и в славянското ези- 
кознание, за периода от 20-те години на ХХ век (в работите на И. Епщайни А. Мейе) 
до днес (с. 16 и сл.). Интерференцията се разглежда като сложно езиково явление 
и респективно като многоаспектен лингвистичен проблем. За неговото изучаване 
Е. Крейчова смята за необходимо да хвърли светлина върху понятието трансфер, върху 
видовете трансфер и видовете интерференция. Последната може да бъде междуези- 
кова и вътрешноезикова, явна и скрита, проактивна и ретроактивна, статична и дина- 
мична (с. 18 и сл.). Разисквайки проблема за интерференцията според проявите й на 
различните езикови нива (фонологично, лексикално, граматично), авторката въвежда 
понятието интерферентна грешка, като се позовава на добилия популярност в съпос- 
тавителното езикознание метод анализ на грешките (англ. еггог апаіуѕіѕ). 

Проблемът за т.нар. лъжливи приятели на преводача (тук неверни приятели 
на преводача) се явява централен за изследването и на него е посветен един раз- 
дел. Авторката изтъква, че въпреки наличието на множество разработки (цитирани 
в библиографията), все още липсва обзорен труд, който да изучава въпроса в мулти- 
езичен славистичен план (с. 35). В рамките на няколко подраздела Е. Крайчова дава 
своя принос за обогатяването на лингвистичното знание в тази област, като разизква 
семантичния аспект на подвеждащите езикови единици с оглед на явленията поли- 
семия, омонимия и паронимия. 

При по-нататъшното изучаване на проблема в дълбочина авторският избор на 
Е. Крейчова пада върху въпроса за деривацията на деятелни съществителни имена 
в контекста на езиковата интерференция между българския и чешкия език. Внима- 
нието на авторката е насочено към определени словообразувателни форманти в чеш- 
кия език, които имат свои етимологични еквиваленти в български (-ѓе[, -С, -се, -ес, 
-піК, -С-аК, -ог / -(а)ёог, -апЬ, -епё, -Ги съответно -ар, -ач, -ец, -ник, -тел, -атор, -ант / 
-ент, -льо, -ла). Потенциалните проблемни зони (с. 51), са подложени на конфрон- 


тативен анализ, в който се отчита критерият продуктивност / непродуктивност на 

словообразувателния тип. Изводите от анализа на системните данни са съпроводени 
от интересни коментари, почиващи на личните наблюдения на авторката от работата 
й като университетски преподавател. 

Друга област от езика, която Е. Крейчова разглежда като поле за изява на ин- 
терференцията между два славянски езика, е граматичният род на лексеми с различен 
произход: славянски и чужд (гръцки, латински, френски). Тук се разискват т.нар. коле- 
бания в рода на съществителното име в рамките на езиковите системи на българския 
и чешкия с оглед на интерфериращо влияние на първия език върху езиковите умения 
на изучаващите съответния славянски език като втори. 

В раздела, озаглавен „Изгубени в превода“, или още по въпроса за българско- 
чешките „подводни камъни“ при превод, авторката насочва вниманието си към един 
специфичен проблем на обучението в специалността Балканистика в Масариковия 
университет в Бърно - студентите чехи или словаци изучават едновременно два сла- 
вянски езика от Балканския полуостров: български, сръбски и/или хърватски. Емпи- 
ричен материал, ексцерпиран от студентски преводи с изходен езикчешки и език-цел 
български, е изследван по метода на анализа на грешките. Голяма част от установе- 
ните интерфереми или деформации, както доказва Е. Крейчова, се дължат на влия- 
нието на изучавания втори славянски език. Грешките се описват по езикови равнища: 
графични, правописни, лексикални, морфологични, синтактични. 

Интерес предствлява и последният раздел на монографията Славянският Ва- 
вилон, който е посветен на българската реч на българите извън България. Обект на 
наблюдение е интернет форум на българки, живеещи в Чехия, като цел на наблю- 
дението е да се направят изводи за устойчивостта на майчиния език (българския) 
в чуждоезикова среда (с. 83 и сл.). Е. Крейчова стига до заключението, че в дадената 
специфична комуникативна среда интерференцията се явява умишлено използвано 
средство, подчинено на определена цел на общуването. Авторката смята, че лекси- 
калните интерференции, които са най-многобройни и ярки, представляват осъз- 
ната стратегия при субординиран билингвизъм, която служи за по-добро разбиране 
и улесняване на комуникацията (с. 92). 

Очаквам актуалността на темата, автентичността на анализирания материал 
и като цяло научните качества на рецензираната тук монография да привлекат вни- 


манието както на специалистите, така и на славяните, изучаващи български език. 

